钦定古今图书集成/理学汇编/文学典/第138卷 > 《谢墨诏表》刘禹锡
## 钦定古今图书集成/理学汇编/文学典/第138卷 > 《谢墨诏表》刘禹锡

臣某言：“中使陈日华至，奉宣圣旨存问，兼赐臣墨诏。”
又以臣所奏罗珦及裴靖政理有方，今各赐手诏激
赏者。恩降重霄，泽流下土，义敦奖劝，荣冠等夷。臣某。
〈中谢〉臣昨以“罗珦、裴靖励精吏治，效用著明，人感悦
安，俗至殷阜。恐须甄录，以劝在官。”辄献封章，具陈成
绩，伏蒙睿览。〈一作慈〉“俯亮愚衷。嘉理行之尤光，示丝纶
之深旨。守道者益以固志，怀慝者由是悛心。激俗化
人于兹为大。臣谬司廉察，职在澄清。幸遇旌善之时，
获免蔽贤之责”云云。